Extraordinaire Maanedlige Relationer, 1674-02-01
Hans Kongl. Maj. kom nyligen med sædvaanlig Skik, iført i sine Kongelige Klæder, i Ofver-Parlaments Huuset, och loed strax kalde Underhuuset op for sig, och som begge Huusene nu vare forsamlede for hannem, antvordede hand dennem Statens Skrifvelse af Holland, anlangendis deris Freds Tilbud, som hannem af den Spanske Gesandt, var tilstillet; och talede saa til begge Huusene paa efterfølgende maade: J sidste Samling och Sæde gaf jeg Eder tilkiende, at eftersom den Hollandske Stat ingen Forslag til den Tid hafde gjort, hvoraf mand kunde slutte, at det var deris Forsæt at giøre nogen Fred, men langt meere at udføre os i Vitløstighed; saa kunde mand ey heller nogen Fred indgaa; och at de sig for saadan Beskyldning, kunde befrie, da hafve de os ved den Spanske Gesandt en Skrifvelse til skikket, hvor i de nogle nøjactigere Freds Tilbud, och tydeligere Vilkaar, end som tilforn, tilbinde: Och denne er Aarsagen, hvorfor jeg i en hast begierer Eders Meening derom at vide, er det saa, at J finde samme Forslag saadanne, at mand dennem kand antage, da skal Eders Meening hos mig højt actes och gielde; hvis ikke, da formoder jeg vist, at J staar mig bi och hielper mig, at vi bedre Vilkaar kundne bekomme. Och ofver alt, saa tviler jeg intet paa, at Jjo lade Eder (eftersom det alt heri staar til Eder) min och det gandske Engelske Folkes Ære (som stikker heel heel dybt i denne Handel) til Forsvaring være befalet. Men de Poster, som Holland tilbinder, ere disse efterfølgende: 1. Skulle alle Hollandske, saa vel Aarlogs som Kiøbmands Skibe, enten de ere eenlige, eller i Flode, stryge for Kongens Skibe af Engelland i den Engelske Søe, enten de ere i Flode eenlige, naar de ikkun føre Kongens Flag. 2. Skal der en rictig Regel och Low om Kiøbmands Handeln i Indien och andre Stæder uden Europaa, som uryggeligen skal holdes, opsettes; och eftersom denne Handel er af videre Betænkning, da skulle der, tre Maaneder, efter Freden er sluttet, Commissarier fra Holland ofverskikkes, som med dennem derom skulle fordrages. 3. At alle Engelske Indbyggere skulle hafve Frihed at uddrage af den Colonie paa Surinam, deris Gods at selge, och deris Trælle med sig at bortføre. 4. At alle Landskaber, Øer, Stæder och Fæstninger, som i nærværende Krig af nogen af Parterne kundne være indtagne, skulle afstaaes, och igienskaffes. 5. At ald Stridighed och Leilighed til Ueenighed; Ald (Prætensions) Rettigheds Tiltale och Besværing, eller med hvad Nafn det och kand næfnes, skal være død och mactesløs: Och derhos tilsiger Staten Hans Kongl. Majest. otte Tønder Guld; Den fierde deel deraf nu strax, och de andre i de tre næste Aar at betale. Och u-anseet at Kongen af Frankrige tilbød Engelland fem Millioner, 40 Skibe, Duynkirken, och det Engelske Folk at være fri i Frankrige for Fasgelt, om de vilde holde med hannem ikkun i 8 Maaneder: Saa ere dog de Hollænders Tilbud saaledis samtykte, at Freden imellom Engelland och Holland den 6 Februarii sidst forleden er bejaet och besluttet. Och der berettes at Hans Kongl. Maj. har indsat den Post om Sild-fiskeriet til Printzens af Oranien Afsigelse, och at den Jndkomst, som deraf kand komme, skal Printzen och hans Efterkommere arfveligen tilkomme. Derhos anmodede Parlamentet Hans Kongl. Maj. om, at der maatte en almindelig Faste- och Bede-Dag helliges och paabiudes; Hvilket og skeede; thi samme Dag blef i London och 10 Mile der omkring den 6 och paa de andre Stæder i Riget den 11. Februar. holdt och helliget.